D wigi ihi s umata i d-igemmaḍ iɣer tessaweḍ tezrawt-nneɣ, ɣef tmedyazt Tiziri. Igemmaḍ i d-yessan lsas amenzu n unadi deg wannar n yisefra n tmedyazt Ṭaybi Naɛima n temnaḍt n Ḥizer di Tubiret. Ammud n yisefra-ines xersum cwiṭ; yemneɛ-d si tatut, yers-d gar yifassen n yinagmayen, yal yiwen yezmer ad t-yesseqdec di tezrawt-ines s tarrayt tussnant ara d-yefken igemmaḍ-nniḍen ara d-ibeggnen cbaḥa kesben yisefra n Tziri, d wayen tekseb tmedyazt n tmeṭṭut s umata.